
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS

DĖL PAVEDIMO ADMINISTRACIJOS DIREKTORIAUS PAVADUOTOJUI
2015 m.  birželio  12  d.  Nr.AT-574
Šakiai


Vadovaudamasis Lietuvos Respublikos vietos savivaldos įstatymo 29 straipsnio 7 dalimi, rajono savivaldybės tarybos 2009 m. sausio 22 d. sprendimu Nr. T-6 patvirtintų Savivaldybės administracijos nuostatų 24 punktu,

pavedu rajono savivaldybės administracijos direktoriaus pavaduotojai Ingai Cibulskienei vykdyti šias savivaldybės administracijos direktoriui Vietos savivaldos įstatymo priskirtas funkcijas:


1. Organizuoti savivaldybės administracijos darbą.

2. Kontroliuoti savivaldybės administracijos, seniūnijų metinių veiklos planų ir kitų strateginio planavimo dokumentų įgyvendinimą.


3. Atlikti Valstybės tarnybos įstatymo ir savivaldybės tarybos priskirtas personalo valdymo funkcijas savivaldybės administracijos valstybės tarnautojų ir kitų savivaldybės administracijos darbuotojų atžvilgiu: leisti įsakymus dėl:


3.1. atostogų suteikimo;


3.2. vykimo į komandiruotes, kursus, mokymus;


3.3. pavedimo vykdyti pareigas;


3.4. papildomų lengvatų suteikimo.


4. Organizuoti savivaldybės tarybos narių, valstybės tarnautojų ir darbuotojų, dirbančių pagal darbo sutartis, mokymą.


5. Tvirtinti detaliuosius planus ir savivaldybės administracijos direktoriaus kompetencijai priskirtus vietovės lygmens specialiojo teritorijų planavimo dokumentus.

6. Teikti tvirtinti savivaldybės tarybai savivaldybės bendrąjį planą ar savivaldybės dalių bendruosius planus.


7. Įstatymų nustatytais atvejais organizuoti savivaldybės bendrojo plano arba savivaldybės dalių bendrųjų planų, detaliųjų planų ir savivaldybės administracijos direktoriaus kompetencijai priskirtų vietovės lygmens specialiojo teritorijų planavimo dokumentų rengimą.

8. Įstatymų nustatytais atvejais organizuoti žemėtvarkos planavimo dokumentų rengimą ir jų tvirtinimą.

Administracijos direktorius
Evaldas Sniečkus

